**Det lovgivende rådets president** er leder for Hongkongs lovgivende råd. Ifølge artikkel 71 i Hongkongs forfatning blir presidenten valgt av og blant medlemmene av Det lovgivende råd. Han/hun spiller en presiderende, administrerende og seremoniell rolle og garanterer en smidig ledelse av rådets møter.

Historie
--------

Fra Hongkongs lovgivende råd ble opprettet i 1843 og fram til 1993 var guvernøren dets president. I 1991 ble en visepresident, John Joseph Swaine, utnevnt av guvernøren blant rådets medlemmer til å lede sesjonene. Guvernøren forble president og medlem, men uteble systematisk fra flesteparten av møtene. I 1993 opphørte guvernøren å være både medlem og president. Presidentskapet ble overtatt av en person valgt blant de uoffisielle medlemmene.

Valgbarhet
----------

Under det nåværende systemet må presidenten være en kinesisk statsborger, minst 40 år gammel og permanent bosatt i Hongkong. Han/hun må ikke ha oppholdstillatelse i et fremmed land og vanligvis ha vært bosatt i Hongkong i en sammenhengende periode på minst 20 år.

Roller
------

Ifølge grunnlovens artikler 66 til 79 innehar presidenten følgende roller i rådet: 

#### Presiderende rolle

Han/hun presiderer over rådets møter og garanterer at virksomheten under rådets møter utføres på en ordnet måte. I presidentens fravær er det chairman of the House Committee som tjenestegjør som stedforetreder.

Presidenten fastsetter dag og tidspunkt for rådets møter. Han/kun kan endre dagsorden, utsette et møte og kalle sammen til et spesialmøte eller ajournere rådet.

President skal kalle sammen til krisemøte etter ordre fra Chief Executive of Hong Kong.

Presidenten er ansvarlig for at ordensreglene følges og hans/hennes avgjørelse i et ordensspørsmål skal være endelig.

##### Presidentens fullmakter

I en kontroversiell handling rettet mot det å tøyle demokratiske lovgivere (Flesteparten av disse hadde blitt valgt gjennom allmenn stemmerett og seks representanter ble diskvalifiserte etter en kontroversiell rettskjennelse), ble endringer av prosedyrereglene vedtatt 15. desember 2017, noe som gav presidenten vidtgående fullmakter til å kontrollere rådets virksomhet. Blant disse er fullmaktene til å kritisk gjennomgå foreslåtte representantforslag og endringer av lovforslag, kreve at lovgiverne forklarer dem og å avvise eller å slå dem sammen. Presidenten fikk også fullmakt til å avvise representantforslag, som har blitt stilt uten forvarsel. Videre fikk han/hun fullmakt til å sammenkalle til nye møter på samme dag som de forrige ble ajournert på grunn av manglende quorum framfor å vente til neste sesjon.

#### Administrativ rolle

Presidenten er også formann for Legislative Council Commission, et lovfestet organ, og besørger administrativ støtte og tjenester til Det lovgivende råd gjennom dets sekretariat.

Legislative Council Commission bestemmer organiseringen av administreringen av støttetjenester og -fasiliteter, utarbeider og iverksetter retningslinjene for den effektive driften av dem og øker bevilgningene på de måtene den betrakter som egnet til å støtte disse aktivitetene.

### Seremoniell rolle

Presidenten befinner seg på en sjetteplass i den offisielle rangordenen, etter Chief Executive, Chief Justice of the Court of Final Appeal, Chief Secretary for Administration, Financial Secretary og Secretary for Justice. Han/hun representerer Det lovgivende råd under seremonielle og formelle tilstelninger.

Presidenter
-----------

### Den britiske koloniperioden (1843–1941)

Utdypende artikkel: Hongkongs guvernør#Britiske administratorer og guvernører (1841–1941)

Hongkongs guvernør presiderte over Det lovgivende råd.

### Den japanske okkupasjonsperioden (1941–1945)

Fra 25. desember 1941 til 30. august 1945 var embetet opphevet på grunn av den japanske okkupasjonen av Hongkong. De representative rådgivende organene på denne tiden var Chinese Representative Council og Chinese Cooperative Council.

### Gjenopprettelse av britisk styre (1946–1997)

Utdypende artikkel: Hongkongs guvernør#Gjenopprettelse av britisk styre (1945–1997)

Fram til 1993 presiderte Hongkongs guvernør over Det lovgivende råd. Den siste guvernøren, Chris Patten, gav opp presidentskapet det året. Fra 1993 har presidenten blitt valgt av rådets medlemmer. 

| Navn(født–død) | Embetstid | Parti | Ref. |
| --- | --- | --- | --- |
| **John Joseph Swaine**施偉賢(1932–2012) | 19. februar 1993–30. september 1995 | Uavhengig |  |
| **Andrew Wong**黃宏發(1943–) | 11. oktober 1995–30. juni 1997 | Uavhengig |  |

### Det provisoriske lovgivende råd (1997–1998)

| Navn(født–død) | Embetstid | Ref. |
| --- | --- | --- |
| **Rita Fan**范徐麗泰(1945–) | 2. juli 1997–30. juni 1998 |  |

### SARHKs lovgivende råd (1998–)

| Nr. | Bilde | Navn(født–død) | Embetstid | Parti | Ref. |
| --- | --- | --- | --- | --- | --- |
| **1st** |  | **Rita Fan**范徐麗泰(1945–) | 2. juli 1998–30. september 2008 | Uavhengig(Pro-Beijing) |  |
| **2nd** |
| **3rd** |
| **4th** |  | **Jasper Tsang**曾鈺成(1947–) | 8. oktober 2008–30. september 2016 | Democratic Alliance for the Betterment and Progress of Hong Kong(Pro-Beijing) |  |
| **5th** |
| **6th** |  | **Andrew Leung**梁君彥(1951–) | 12. oktober 2016– | Business and Professionals Alliance for Hong Kong(Pro-Beijing) |  |

Referanser
----------

1. ↑  «Explanatory Note on Remuneration Package for Legislative Council Members» (PDF). *LegCo*. Legislative Council of Hong Kong.
2. 1 2 3 4 5 6  «Legislative Council In Brief No. 2/2012-13», *Legislative Council of Hong Kong*
3. ↑  Cheng, Kris (15. desember 2017). «Hong Kong legislature passes controversial house rule changes taking powers from lawmakers». *Hong Kong Free Press*. Besøkt 18. september 2019.
4. ↑  Cheng, Kris (14. desember 2017). «Explainer: Why the proposed changes to the Hong Kong legislature’s house rules are so contentious». *Hong Kong Free Press*. Besøkt 18. september 2019.
5. 1 2 3 4 5 6  «PRESIDENT OF THE LEGISLATIVE COUNCIL» (PDF). Legislative Council of Hong Kong. Besøkt 18. september 2019.